# Alalakh

### De Viquipèdia

Alalakh fou la capital d'un regne a la vora del riu Orontes conegut per Mukish, Mushki, o Alalakh, que cap el 1800 aC era vassall de Iamkhad. L'esmenten els arxius trobats a Mari.

Hattusilis I, rei hitita (vers 1650-1620 aC) va entrar a Síria per Alalakh a la meitat del segle XVII aC, on era rei Ammitaqu (que era vassall d'Ammurapi II d'Alep), i la ciutat que fou destruïda, però es va reconstruir i el regne va subsistir.

Després del 1500 aC, potser vers el 1480 aC, la dinastia de Iamkhad, que estava emparentada amb la dinastia hurrita d'Emar, fou expulsada pel rei de Mitanni Barattarna, que es va apoderar d'Alep, Alalakh i altres principats. Idrimi, fill del rei de Iamkhad, amb el seus seguidors, es va apoderar d'Alalakh al cap de set anys i després d'altres set anys de lluita es va acordar la pau i Idrimi fou reconegut rei vassall d'Alalakh o Mukish. Idrimi fou lleial al rei hurrita excepte per un parell d'anys -vers 1454 a 1452 aC- em que fou sotmès per la força per Egipte. Va fer un tractat amb el regne de Kizzuwatna, en base al qual Idrimi d'Alalakh va poder entrar a terres hitites que va saquejar; el botí fou repartit entre els soldats i auxiliars, i entre els pròpers de la família reial. Va establir al país als nòmades suteus. A Idrimi el va succeir el seu fill Niq-mepa (Addunirari).

Va desapareixer pels tombs del 1400 aC conquerit pels hitites (Tudhalias II), pero es va restaurar en temps dels seus successors Arnuwandas I o Tudhalias III doncs quant Subiluliuma I va fer la seva primera expedició a Síria vers el 1340 aC apareix un rei d'Alalakh, vasall egipci anomenat Itur-Addu, que va entrar a l'aliança contra els hitites encapçalada per Addu-Nirari rei de Nuhase occidental, i de la que fou membre també Aki-Tesup rei de Niya. Conjuntament van atacar a Ugarit, el rei de la qual Niqm-Addu II, no s'havia volgut unir a la coalició. Els atacs continuats d'Alalakh-Mukish, Niya i Nuhase sobre Ugarit van obligar al rei Niqm-Addu II a buscar ajut, i es va dirigir al rei hitita al que va oferir la submissió. Subiluliuma va enviar tropes que van expulsar als atacants i al mateix temps va capturar Alalakh. El rei d'Ugarit va anar a Alalakh a fer submissió personal al rei hitita. Alalakh fou inclosa al regne de Khalap format amb la regió de Khalab (Alep) per un fill del rei hitita

Vegeu també: Idrimi i Parsatatar

Obtingut de "http://ca.wikipedia.org../../../a/l/a/Alalakh.html"

Categories: Síria | Estats històrics

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Galego
- Nederlands